มิลเลนเนียล ทานข้าวนอกบ้าน ตามหาร้านหรูแบบปากต่อปาก
นายเอริค ชไนเดอร์ หัวหน้าส่วนประจำภูมิภาคเอเชียแปซิฟิก ของมาสเตอร์การ์ด แอดไวเซอร์ เปิดเผยว่า มาสเตอร์การ์ดได้สำรวจ จากการสัมภาษณ์บุคคลอายุระหว่าง 18-64 ปี ในตลาด 17 แห่ง ของภูมิภาคเอเชียแปซิฟิกเมื่อเดือน พ.ค.ถึง มิ.ย.2558 พบว่า คนรุ่นใหม่ยุคข้ามสหัสวรรษ หรือที่รู้จักกันทั่วไปว่า คนรุ่นมิลเลนเนียล (อายุ 18-29 ปี) ในเอเชียแปซิฟิกจำนวนถึง 1 ใน 3 มีนิสัยชอบรับประทานอาหารหรูนอกบ้าน อย่างน้อยเดือนละ 1 ครั้ง ซึ่งบ่อยกว่าผู้ที่มีอายุมากกว่า 30 ปีขึ้นไป,สำหรับชาวมิลเลนเนียล ในเอเชียแปซิฟิกที่ทานข้าวนอกบ้านบ่อยที่สุด คือ ชาวจีน มีอัตราเฉลี่ยรับประทานอาหารในร้านหรูเดือนละ 2-3 ครั้ง เป็นจำนวนที่มากกว่าค่าเฉลี่ยของกลุ่มชาวมิลเลนเนียลทั้งภูมิภาค และมากกว่ากลุ่มอายุอื่นๆทั้งหมด โดยเฉพาะกลุ่มมิลเลนเนียลชาวไทย 39% และชาวจีน 30% มีแนวโน้มที่จะใช้จ่ายมากขึ้น ในการรับประทานอาหารนอกบ้าน ในช่วง 6 เดือนข้างหน้านี้ และจำนวนผู้ถูกสำรวจ 1 ใน 3 หรือ 36% ตั้งใจจะหาร้านอาหารที่หรูหราและมีราคาแพง และนิยมโพสต์ความเห็นและคำแนะนำของตนลงบนโลกออนไลน์เพื่อเล่าประสบการณ์การทานอาหารที่ได้รับมา โดยเฉพาะอย่างยิ่งกับกลุ่มมิลเลนเนียลชาวจีน 61% และชาวไทย 52% ที่มีจำนวนเกินครึ่ง ได้ทำการโพสต์ข้อความอย่างสม่ำเสมอหลังทานอาหาร,ทั้งนี้ ในขณะที่ผลสำรวจแสดงให้เห็นว่า คนเริ่มเปลี่ยนรูปแบบจากการทานอาหารตามแผงลอย มาทานในร้านอาหารมากขึ้นเรื่อยๆ แต่คนรุ่นหนุ่มสาวยังคงใส่ใจในเรื่องค่าใช้จ่ายด้วยวิธีที่หลักแหลม โดยมองหาส่วนลด และเทียบข้อเสนอต่างๆ และการตัดสินใจเลือกอาหาร ก็ยังคงเชื่อคำแนะนำแบบปากต่อปากสูงถึง 52% มากกว่าการอ่านคำแนะนำจากระบบออนไลน์ซึ่งมีสัดส่วนอยู่ที่ 38%.
นายเอริค ชไนเดอร์ หัวหน้าส่วนประจำภูมิภาคเอเชียแปซิฟิก ของมาสเตอร์การ์ด แอดไวเซอร์ เปิดเผยว่า มาสเตอร์การ์ดได้สำรวจ จากการสัมภาษณ์บุคคลอายุระหว่าง 18-64 ปี
เอริค ชไนเดอร์,เอเชียแปซิฟิก,สัมภาษณ์,คนรุ่นมิลเลนเนียล,รับประทานอาหารหรูนอกบ้าน,ชาวจีน,ชาวไทย,ข่าว,ไทยรัฐฉบับพิมพ์